סיכום של הטור והב"י

בעזה"י

**לאסוקי שמעתתא**

ולשון השו"ע לפי סדר

הדף היומי

צו תשע"ו ׀ 191

לע"נ אמו"ר אליהו בן הרב שלום יהודה

**קידושין ח.**

**א. התקדשי לי במנה והניח עליו משכון**

**קידושין ח**.- **רבא** אמר **רב נחמן-** אינה מקודשת מנה אין כאן משכון אין כאן. **רמב"ם**- לפי שלא הגיע הדינר לידה והמשכון לא נתן לה להיות שלה.

**רמב"ן רשב"א**- ואף אם אמר לה קני המנה והתקדשי בו, אינה מקודשת לפי שזהו מלוה ואפילו כתב עליו שטר אינה מקודשת.

**רמב"ן**- ואף אם אמר קני המשכון בשעבוד המנה אינה מקודשת לפי שאין שעבוד מנה לגבי אשה אלא לגבי מלוה.

**ראב"ד**- אם קנתה המשכון בשעבוד, מקודשת שכל החסרון הוא שאין לה לא מנה ולא משכון, אבל אם קונה שעבוד המנה ע"י המשכון, מקודשת. **רבינו ירוחם**- ואפילו המשכון שלו.

**שו"ע אה"ע סימן כט**

**ו**. אמר לה התקדשי בדינר, ונתן לה משכון עד שיתן הדינר, אינה מקדשת. **הגה, וכל שכן אם נתן לה שטר על הדינר, דלא הוי קדושין** [ח"מ ב"ש- הוי ספק קידושין]. **אמר לה הרי את מקודשת לי בדינר ותזכה בו בגוף המשכון שאני נותן לך על זה, הרי זו מקדשת.**

**אמר לאשה אתן לך מנה, והרי לך משכון עד שאתן המנה - באר היטב**- **הפ''מ** בשם **תוס'**- אמר לחבירו, אתן לך מנה והרי לך משכון עד שאתן המנה, יכול לעכב המשכון אצלו עד שיתן לו המנה. ונראה דגם בקידושין כן וא''צ שיאמר תזכה בגוף המשכון. **עצמות יוסף** נסתפק בזה. ו**כנה''ג** אין מקודשת כלל- **ב''ש, בה"ט.**

**•**

**ב. קידשה בחוב שיש לו על המשכון**

**קידושין ח:-** **ברייתא**- קידשה במשכון, מקודשת, **גמ'**- מדובר במשכון דאחרים וקידשה בחוב שיש לו עליו- **רש"י**, כדר' יצחק דאמר בעל חוב קונה משכון.

**א. תוס', ר"ן, הרב המגיד, הרמב"ן**- **תוס'**- אף שר' יצחק מיירי במשכנו שלא בשעת הלוואתו, גם במשכון שבשעת הלוואתו יכול לקדש אשה.

**ב. רא"ש, מרדכי בשם ראבי"ה**- יכול לקדש אשה רק אם לקח המשכון שלא בשעת הלוואה, אבל במשכון משעת הלואה לא יכול לקדש שלדברי ר' יצחק לא קנה המשכון אלא להיות עליו שומר שכר ויכול לקדש בו אישה אבל במשכון בשעת הלואה אין לו כח זה.

**מרדכי בשם ראבי"ה**- ודוקא במשכון של ישראל, אבל לא של גוי.

**שו"ע אה"ע סימן כח**

**יב.** היה לו משכון על חוב שיש לו אצל אחרים, קדש בו [מהרי"ו- המלוה, ח"מ- או הלוה] אשה, הרי זו מקדשת; לפי שבעל חוב יש לו קנין בגופו של משכון [וצריך להודיע לה שאינו שלו, ב"ש]. **הגה, ויש אומרים דוקא במשכנו שלא בשעת הלואתו. וכל זה במשכון שיש לו מישראל, אבל מעובד כוכבים אינה מקודשת ואם מכרו המלוה לאחר וקדש בו, הוי מקדשת.**

**•**

**ג. זרקה לים את כסף הקידושין**

**קידושין ח:-** התקדשי לי במנה, נטלתו וזרקתו לים או לאוּר או לכל דבר האבד שלא בפניו או שלא לדבר האבד בפניו, אינה מקודשת- **רמב"ם, טור**.

**שו"ע אה"ע סימן ל**

**ז.** אמר לה התקדשי לי בדינר זה, נטלתו וזרקתו לים בפניו, או לאוּר או לכל דבר האבד, אינה מקדשת [אבל זרקתו לפניה קרוב לה או לתו ד' אמותיה, הוי קידושין]. ואין צריך לומר אם זרקתו בפניו למקום שאינו אבד, שזה מוכיח שאינה חפצה בקדושין. **ועין לקמן סימן מ''ג סעיף א'.**

**•**

**ד. התקדשי לי במנה, תנם לפלוני**

**שם**- ת"ר התקדשי לי במנה, תנם לאבא ולאביך או לפלוני, אינה מקודשת. **רש"י-** ואינו דומה לתן מנה לפלוני ואקדש אני לך, שהרי שם כך אמרה לו מעיקרא, אבל כאן משטה היא בו. על מנת שיקבלום לי, מקודשת. **טור**- ואף אם לא חזר ואמר לה התקדשי לי כיון שאמר כך בתחילה- **ב"י**.

**שו"ע אה"ע סימן ל**

**ח**. אמר לה התקדשי לי במנה, אמרה תנהו לאבא, או לאביך, או לפלוני, ונתנו להם, אף על פי שאמר לה התקדשי לי במנה שנתתי להם, אינה מקדשת. אבל אם אמרה שיקבלום לי [וכשנתנם להם אמר להם תזכו בקידושין אלו לפלונית, ח"מ], מקודשת, אפילו לא חזר ואמר התקדשי לי במנה שנתתי להם.

**•**

**ה. התקדשי לי במנה, תנהו על הסלע**

**קידושין ח:-** אינה מקודשת. ואם היה סלע שלה, מקודשת, ואם הסלע של שניהם- תיקו.

**א. רש"י**- הסלע קונה לה מדין חצר.

**ב. תוס'**- כשהסלע לא שלה, מראה בזה שדוחה את קידושיו, וכשהסלע שלה, מראה שמתרצה בזה. **רא"ש**- ומכאן, שאף שנתן לה בחיקה או זרק לה לחיקה אחר שאמרה לו 'תנהו על הסלע', אינה מקודשת. אבל אם היה הסלע שלה, אף אם זרקו לה לחיקה אחר שאמרה כן, מקודשת- **רמ"א**.

**ג. רמ"ה**- תנהו על הסלע היינו שלא יחדה לו סלע ב"י- ואז אף אם נתן על סלע שלה, אינה מקודשת, סלע שלה, היינו שיחדה לו סלע. ב"י- כלומר, שאמרה לו תנהו על הסלע שלי - **שו"ע** בי"א.

**שו"ע אה"ע סימן ל**

**ט**. התקדשי לי במנה, ואמרה לו הניחהו על הסלע, אינה מקודשת. ואם היה סלע שלה, מקודשת. **ויש אומרים דוקא ביחדה לו הסלע, כגון שאמרה לו תן על סלע פלוני או על סלע שלי, אבל אמרה סתם על הסלע, ונתן על שלה, אינה מקודשת.** היה סלע של שניהם, הרי זו מקודשת בספק. **הגה, והרא''ש והתוספות מפרשים דכל זה מירי שנתן אחר כך לתוך חיקה בשתיקה, אפלו הכי אם אמרה תחלה תן על סלע, אינה מקדשת, ובסלע שלה וכו'.**

**בסלע שקרוב לד' אמותיה - רש"ך**- יש לחוש לקידושין.

**נתן הכסף ע"ג הקרקע ונטלתו משם-**

**א. מהרי"ל**- אינה מקודשת כלל.

**ב. רא"ש**- מקודשת.

**ג. רש"ך**- הוי ספק מקודשת.

**רש"ך**- זרק הקידושין לתוך שוליה לא הוי כאמר לה טלי מע"ג הקרקע ומקודשת.

**•**

**ו. התקדשי לי בככר זה, תנהו לכלב**

**קידושין ח:-** אינה מקודשת. היה הכלב שלה, מקודשת. אינו שלה, ורץ אחריה לנשכה האם נאמר שבהנאה שהוא מציל אותה מתקדשת, או שמן התורה חייב להצילה ואינה מקודשת, תיקו.

**תוס'**- גם בזה מפרשים שזרקו לה בחיקו אחר שאמרה תנהו לכלב.

**שו"ע אה"ע סימן ל**

**יא.** התקדשי לי בככר זה, ואמרה לו תנהו לכלב זה, אם היה הכלב שלה, הרי זו מקדשת. ואם לאו, אינה מקדשת. ואם היה רץ אחריה לנשכה, הרי זו ספק מקדשת. **הגה, וגם זה מירי בכהאי גונא שנתן אחר כך בחיקה. אמרה היא מתחלה תן ככר לכלב, או תן דינר על הסלע, ואתקדש אני לך, יש אומרים דדינו כאמרה תן דינר לפלוני, וכמו שנתבאר לעיל סימן כ''ט סעיף ב', ויש להחמיר בדבר** [והוי ספק קידושין]**.**

**•**

**ז. התקדשי לי בככר, תנהו לעני**

**שם**- אינה מקודשת אפילו עני הסמוך עליה. מאי טעמא, אמרה ליה, כשם שאני חייבת בזה, כך גם אתה. **ר"ן**- ושונה מהצלה מכלב, שאפשר שהצלת הגוף חשובה לה יותר.

**אמרה לו תנהו על הסלע לכלב או לעני, ואקדש אני לך**

**א**. י"א שהובאו **ברא"ש**- מקודשת.

**ב. רא"ש**- אינו דומה לתנהו לפלוני ומדין ערב, וראוי להחמיר בדבר.

**ג. ר"ן**- כתב **הרמב"ן** בתנהו על הסלע אף אם אמרה ואקדש אני לך אינה מקודשת. אבל בתנהו לכלב ואקדש אני לך, מקודשת.

**ד. י"א ורשב"א**, הובאו בר"ן- אינה מקודשת אלא במוציא ממון מרשותו לרשות אחר בר דעת, אבל לא לכלב ולא בזרוק מנה לים.

**שו"ע אה"ע סימן ל**

**י.** התקדשי לי בככר זה, ואמרה לו תנהו לעני פלוני, אפילו היה עני הסמוך עליה, אינה מקדשת. **(וגם זה מירי שנתנו אחר כך בחיקה).**

**קידשה בכסף שביקשה כפרעון חובו ולא הסכימה-**

**רא"ש**- ביקשה את חובה מראובן, וכשנתן לה מעות, אמר לה הרי את מקודשת לי, וכששמעה כן, זרקה את המעות וצעקה שאינה רוצה להתקדש- אין כאן קידושין כלל.

**קידושין בפריעת חוב**

**רשד"ם**- היתה בעלת חוב, ובעל חובה דוחק אותה, ואמר לה א' התקדשי לי בזה, ואמרה תנהו לבעל חובי, אם היה בעל חובה גוי, מקודשת גמורה. ואם היה ישראל ופרע לו בפניה, הוי ספק קידושין.

**•**

**ח. 'הבה מיהבא'**

**קידושין ח:-** ההוא גברא דהוה מזבין חומרי פתכייתא ענק, מין תכשיט- רש"י, אתאי ההיא איתתא אמרה ליה, הב לי חד שוכא ענק אחד, אמר לה, אי יהבינא לך מיקדשת לי, אמרה ליה הבה מיהבא, **רב חמא-** כל הבה מיהבא לאו כלום הוא. **טור**- וכן אם אמרה פעם אחת 'תן' שכוונתה רק תן ואל תשחק עמי בדברים- **טור, רמב"ם**. **רב חמא-** כל אשקויי אשקיין- השקה תשקה אותי, לא כלום הוא. **רב זביד-** כל שדי מישדא זרוק תזרוק לי תמרים לאו כלום הוא- **טור. רמב"ם**- ואם אמרה 'הן' מקודשת- **טור**. **ב"י**- וכן אם שתקה והסכימה.

**רא"ש**- אמר לה בשעת נתינה הרי את מקודשת לי וקיבלה, מקודשת וכן מצא בשם **הראב"ד. הרב המגיד** בשם **הרמב"ן-** חזר ואמר לה בשעת נתינה התקדשי לי, ושתקה, מקודשת.

**א. ר"ן**- יש אומרים שכל זה כשאמרה לו בתחילה תן, אינה מקודשת. אבל אמר לה מתחילה אם אתן לך תתקדשי לי, ואמרה הבה או הבה מיהבא, מקודשת. וכן אם אמרה בתחילה 'הב', ובשעת נתינה אמר הוא התקדשי לי בו ואמרה היא הב או הבה מיהבא, מקודשת.

ב.הרשב"א- אינה מקודשת משום שאמר כן בלשון שאלה ולא אמרה לו אתקדש לך, לא ניחא לה בקידושין אלא במתנה, ולכן אף אם חזר ואמר אח"כ הרי את מקודשת לי, אינה מקודשת.

**ר"ן**- לי נראה שכל שלא אמרה בלשונות האמורים בגמ' יש להסתפק בקידושיה.

**י.** היה לו מלוה אצלה ואמר לה הרי את מקודשת לי בהנאת מחילת מלוה, וכן אם אמר לה הרי את מקודשת לי במה שאני מרויח ליך הזמן, מקודשת ואסור לעשות כן משום רבית, ויש אומרים שאינה מקדשת. **הגה, ויש לחוש לב' הסברות, ואם קדשה אחר צריכה גט משניהם. היתה חייבת לאחרים, ובא אחד ונתן פרוטה למלוה להרויח לה זמן, וקדשה בזה, הויא מקדשת**.

**אמר לה במחילת מלוה - באר היטב**- אינה מקודשת.

**אופן הקידושין בהנאת מחילת מלוה** - **מהרי''ט**- צריך שימחל לה ואח''כ יאמר לה התקדשי בהנאת מחילה אבל בדיבור זה שאומר בהנאת מחילה לא משמע שמוחל לה - ב''ש.

**קידושין ט**

**א. קידושין בשטר**

**קידושין ט**.- כתב לה על הנייר או על החרס וכו' בתך מקודשת לי, בין ע"י אביה בין ע"י עצמה מקודשת- שו"ע. **רשב"א**- ואולי מדובר שכותב לו בתך פלונית דאף להזכרת השם הוקשו הויה ליציאה.

**שו"ע אה"ע סימן לב**

**ג.** אם היא קטנה או נערה ומקדשה על ידי אביה בשטר, כותב בתך מקודשת לי.

**•**

**ב. שטר לשמה ושלא לדעתה**

**קידושין ט:-** בעינן שטר לשמה ויצאה והייתה- מה יציאה לשמה, אף הויה לשמה. כתבו לשמה ושלא מדעתה, **רבא ורבינא**- מקודשת. **רב פפא ורב שרביא**- אינה מקודשת.

**א. רי"ף ר"ח רמב"ם**- הלכה כרב פפא ורב שרביא.

**ב. בה"ג**- הלכה כרבא ורבינא.

**ג. רא"ש**- לפיכך עבדינן לחומרא, **רמ"ה**- מקודשת מספק- **שו"ע.**

**בשליח**

**א. רמב"ם**- ואם עשתה שליח לקבלת הקידושין כותבו מדעת השליח.

**ב. ר"ן ומ"מ**- ודעת **הרמב"ן** שצריך דוקא מדעתה.

**שו"ע אה"ע סימן לב**

**א.** בשטר כיצד, כותב לה על הניר או על החרס, אף על פי שאין בו שוה פרוטה, הרי את מקודשת לי, ונותנו לה בפני עדים. וצריך שיכתב אותו לשם האשה המתקדשת, כמו בגט. ואם כתבו שלא לשמה, אינה מקודשת. ואינו כותבו אלא לדעתה; ואם כתבו שלא לדעתה, הרי זו ספק מקודשת.

**קידושין י**

**א. גמר ביאה**

**קידושין י. -** גמר ביאה קונה. **רא"ש**- והוא דוקא כשגמר, אבל אם הער' וגמר, מקודשת. **הרב המגיד**- כן דעת **בה"ג** ונראה שכן דעת **הרמב"ם** וכן עיקר.

**רבינו ירוחם**- בי' שוגג לא קונה באשה- בה"ט.

**ב.** המקדש בביאה, דעתו על גמר ביאה. לפיכך, אם קדם שגמר קיבלה קדושין מאחר, מקודשת לשני. אבל אם הע' בה ופרש מיד, או שאמר תחלה שדעתו לקנות בהעראה, קנה מיד [וכן הער' אחר קידושין, קונה].

**•**

**ב. האב זכאי בביתו בקידושיה**

**קידושין י**.- האב זכאי בביתו בקידושיה, בכסף בשטר. וכן בביאה רק מבת ג' שנים- ב"י. וזכאי במציאתה ובמעשה ידיה ובהפרת נדריה- **טור**. **ירושלמי**- אם ילדה אשתך נקבה מקודשת לי, לא אמר כלום, הא בת יום אחד מתקדשת בכסף- **רא"ש, טור**.

**קידושין ג:-** בקטנה כסף הקידושין של אביה- שכן אביה מקבל קידושיה וכן בנערה -בנעוריה בית אביה- כל שבח נעורים לאביה.

**קידושין מג:- ר' יוחנן**- בקידושי נערה אביה מקבל ולא היא.

**שו"ע אה"ע סימן לז**

**א**. האב מקדש את בתו שלא לדעתה, כל זמן שהיא קטנה. וכן כשהיא נערה, רשותה בידו וקדושיה לאביה. וכן הוא זכאי במציאתה ובמעשה ידיה ובכתבתה. אם נתאלמנה, או נתגרשה מן הארוסין, הוא זכאי בכל, עד שתבגר. לפיכך, מקבל האב קדושי בתו מיום שתולד עד שתבגר; ואפילו היתה חרשת או שוטה וקדשה האב, הרי היא אשת איש גמורה. ואם היתה בת שלש שנים ויום אחד, מתקדשת בביאה מדעת אביה. פחות מכאן, אם מסרה אביה לקדושי ביאה, אינה מקדשת. **הגה, יש אומרים דאין קדושין תופסין בנפל, ואם קבל אביו בו קדושין והמקדש קדש אחר כך אחותו, צריכה גט.**

**זכות האב במתנה שקיבלה נערה**

**א.** **ח"מ**- מסתפק בזה.

**ב. ב"ש**- של אביה.

**קיבל האב קידושין לביתו שהיא נפל**

**א. ח"מ**- ספק קידושין.

**ב. ב"ש**- אין קידושין תופסים בנפל.

**קידושין יב**

**א. המקדש בדבר ששוה פרוטה במקום אחר**

**קידושין יב.-** אמר **שמואל** קידשה בתמרה, אפילו עומד כור תמרים בדינר, מקודשת. חיישינן שמא שוה פרוטה במדי. והא אנן תנן בפרוטה, לא קשיא, הא בקידושי ודאי הא בקידושי ספק **רבינו ירוחם בשם תוס'**- אין זה ספק מדאוריתא - **רי"ף, רמב"ם, הגאונים, הרמב"ן והרשב"א. טור**- ואם קבלה קידושין מאחר, יגרש הראשון ושני נושא, אבל לא יגרש שני וישא ראשון שלא יאמרו גירש ראשון ונשא שני, ונמצא זה מחזיר גרושתו **מהרי"ק**- אבל אם בא עליה השני לפני שגרשה ראשון, אסורה לזה ולזה אף אם נישאה ע"פ הוראת חכם.

**ב"י-** ומשמע בגמ' שרב חסדא ורבנן לית להו לשמואל. **ר"ן**- ולכן פסק בה"ג דלא כשמואל.

**רמ"ה**- אבל אם ילדה משני ולא גרש הראשון, הולד כשר.

**קידש בירק או תבשיל ששוה פרוטה במקום אחר אבל עד שיוליכו לשם, יתקלקל ויפסד**

**רמב"ם**- אינה מקודשת כלל, שהרי עד שיגיע למקום אחר לא יהיה שווה כלום. **טור**- ולפי דבריו אם היה ידוע ששוה פרוטה במקום אחר, מקודשת מן התורה- **שו"ע בי"א.** **ב"ש**- וכדי שקידושין אלה יהיו מדאורייתא צריך שהעדים ידעו שהוא שוה פרוטה במקום אחר. **מגיד משנה**- וכן כתב **הרמב"ן** כדברי הרמב"ם ויש חולקים.

**ר"י ורא"ש**- 'חיישינן שמא שוה פרוטה במדי' חומרא דרבנן דעלמא הוא ואף אם ידוע שהוא שוה פרוטה במקום אחר אינם אלא קידושי ספק דאין להקדש אלא מקומו ושעתו. **רא"ש**- ולכן, אף אם הוא ירק או תבשיל.

**שו"ע אה"ע סימן לא**

**ג.** קדש באכל או בכלי וכיוצא בו, ששוה פחות משוה פרוטה, הרי זו מקודשת מספק, שמא דבר זה שוה פרוטה במקום אחר. ויש אומרים שאם קידש בתבשיל או בירק שאינו מתקיים וכיוצא בהם, אם לא היה שוה פרוטה באותו מקום, אינה מקודשת כלל, שהרי דבר זה אינו מגיע למקום אחר עד שיפסיד ויאבד ולא יהיה שוה פרוטה.

**•**

**ב. האשה נקנית בג' דרכים**

**קידושין ב.**- **משנה**- האשה נקנית בכסף בשטר ובביאה.

**קידושין יב:**- ההוא גברא דקדיש בשוטיתא דאסא בשוקא שלחה רב אחא בר הונא לקמיה דרב יוסף כה"ג מאי, שלחה ליה נגדיה כרב וכו' דרב מנגיד על דמקדש בשוקא ועל דמקדש בביאה ועל דמקדש בלא שידוכי וכו' ועל חתנא דדר בבית חמיה. **נהרדעי** אמרו בכולהו לא מנגיד רב אלא על דמקדש בביאה בלא שידוכי ואית דאמרי ואפילו בשידוכי נמי משום פריצותא.

**רמב"ם**- פסק כלישנא קמא שעל הכל מנגיד רב.

**טור**- הרא"ש פסק כנהרדעי. **ב"י**- אינו מוכרח כן בדעת הרא"ש הואיל ורק כתב שסומכים על נהרדעי בחתנים הדרים בבית חמיהם.

**ב"י- רשב"ץ**- ראוי ליסר מי שמקדש בלי שידוך אבל רק אם מסיבה אחרת לא חלים הקידושין, לא, אבל אם יחזיק ברשעתו ויוציא לעז ראוי לנדותו ולהכותו על כך. ראובן שהשתדך ואח"כ קידשה שמעון וטוען ראובן שקידשה בביאה בלא עדים, אינו נאמן וראוי לגעור בו על עזות פניו.

**שו"ע אה"ע סימן כו**

**ד**. האשה מתקדשת בשלשדרכים- בכסף או בשטר או בביאה, מן התורה, אבל חכמים אסרו לקדש בביאה משום פריצות, ואם עבר וקידש בביאה מכין אותו מכת מרדות, והיא מקודשת. ואפילו קדשה בכסף או בשטר, אם לא שידך תחילה, או שקידש בשוק, מכין אותו מכת מרדות והיא מקודשת. **הגה וי"א שאין מכין אם קידש בכסף או בשטר אפי' בשוק ובלא שידוכין** [בה"ט- הוא דעת הרא"ש] **ולא ראיתי ממי שהכה מי שקידש בלא שידוכין.**

**קידושי כסף-**

**באר היטב-** **רמב"ם**- מדרבנן. **מ"מ וכס"מ**- מדאורייתא.

**אשה שהתקדשה בלילה-**

**רא"ם**- ספק אם היא מקודשת. **כנה"ג**- פה היה מנהג קבוע לקדש בלילה ובטלתי את המנהג.

**•**

**ג. כנסי סלע זה שאני חייב לך וחזר ואמר לה התקדשי לי בו**

**קידושין יב:-** בשעת מתן מעות- רצתה, מקודשת, לא רצתה, אינה מקודשת. כשאמרה 'כן' או כששידך - מקודשת, וכשלא שידך- אינה מקודשת.

**אופן החזרה מדבריו-**

**א. ר"ן**- אמר לה כנסי סלע זו שאני חייב לך וחזר ואמר התקדשי לי בו מקודשת דווקא אם שידך או אמרה 'כן' ובלא שידך אינה מקודשת, אבל אמר לה כנסי סלע זה סתם, אף שחייב לה מקודשת שמסתמא לא לשם החוב קיבלתו.

**ב. ר"ן ומ"מ בשם הרשב"א**- ב**רמב"ם ובה"ג** משמע שאין זו חזרה ממש אלא שאמר לה כנסי סלע זה שאני חייב לך ואמר לא לשם פרעון אני נותנו לך אלא לשם קידושין ומקודשת רק אם שידך או אמרה כן, ומכאן, שאם חזר ממש אף שלא שידך, מקודשת. וכשלא הזכיר מתחילה פרעון מקודשת אף שלא שידך, ואף בדיעבד אם אמרה שנתכוונה לפרעון אינה נאמנת. **רמב"ם**- ואם לאחר שנתן לה בתורת פרעון אמר לה התקדשי לי בו, אינה מקודשת אף אם שידך.

**קידשה במשכון שיחד לתת לה על מנה שהלוותה לו - רשב"א**- מסתבר שהיא מקודשת אלא שראוי להחמיר ואם קיבלה קידושין מאחר, אחד מגרש ואחד חוזר ומקדש.

**קידשה בטבעת שנתנה לו למסור לתיקון - רשב"א**- אינה מקודשת אף אם שתקה ובפרט אם צעקה.

**שו"ע אה"ע סימן כח**

**ג.** וכן אם החזיר לה חוב שהיה לה אצלו, ואמר לה כנסי סלע זו שאני חייב ליכי [אף שלא היו עדים, בה"ט] והרי את מקודשת לי בו קודם שתטלנו, ונטלתו ושתקה, אם היו ביניהם שידוכין [ונתרצתה להתקדש עתה ולא לאחר זמן, מהרי"ט] הרי זו מקודשת. ואם לא שידך, אינה מקודשת עד שתאמר הן. אבל אם לאחר שנתנו בידה אמר לה הרי את מקודשת לי בו, אפילו אמרה הן, אינה מקודשת אף על פי ששדך תחלה. **הגה, וכל זה שאמר לה כנסי סלע שאני חיב לך. אבל אמר לה כנסי סלע זו, סתמא, וחזר ואמר התקדשי לי בו, אף על פי שחיב לה גם כן, והגיע זמן הפרעון, מקודשת, ואינה יכולה לומר לפרעון קיבלתיו. אמר לה כנסי סלע זו שאני חיב לך, וחזר ואמר לא לשם פרעון אני נותנו לך, רק לשם קידושין, יש אומרים דהוי מקודשת אפילו לא שידך. בקש ממנה שתלוה לו מעות על משכון, ונתנה לו המעות, וכאשר נתן לה המשכון אמר לה התקדשי לי בו, וקבלתו ושתקה, הוי ספק קדושין.**

**קידשה בכוס ששלחה אליה אימה - ר"מ מטראני**- אינה מקודשת.

**קידשה בפרעון החוב אבל לא הגיע זמן הפרעון ושתקה - בה"ט**- משמע מתשובת **הרשב"א** שמקודשת, וכן כתב **הב"ח**.

**הלויני כסף, ואתן לך משכון, ונתן לה משכון לשם קידושין -**

**ח"מ וב"ש**- אפשר שמקודשת ודאי שאפשר שכוונתו שיתן משכון אחר על ההלואה ולא ידעתי למה השמיט הרמ"א מילת 'זה' שמדובר בשמראה לה המשכון.

**•**

**ד. המבטל גט או מוסר מודעא על הגט**

**קידושין יב:-** רב מנגיד אמאן דמבטל גיטא ואמאן דמסר מודעא אגיטא- **רמב"ם**. **נהרדעי**- בכולהו לא מנגיד רב אלא אמקדש בביאה וכו'- **רא"ש**. **רש"י**- אף למי שמבטל בפני השליח, שמא יתנו לה השליח אף שביטלו הבעל. **תוס'**- אטו ברשיעי עסקינן, אלא במבטל שלא בפניו.

**שו"ע אה"ע קמא**

**סז.** מי ששלח גט לאשתו, וחזר ובטלו בפני שנים אחרים, וכן מי שמסר מודעא על הגט, מכין אותו מכת מרדות מפני שגורם להיות ממזרים.

**•**

**ה. המצער שליח בית־דין**

**קידושין יב:-** **רב** מנגיד וכו' ואמאן דמצער שליחא דרבנן שליח שמזמינו לדין מפי הדיינים וקם עליו והכהו- **רש"י. ר"ן**- אבל לשון מצער לא משמע כך, אלא אפילו מבזה אותו בפני אחרים ומביישו.

**האמצעים שנוקטים כלפיו-**

**א. רמב"ם**- אסור לנהוג קלות ראש בשליח בית דין שהרי השליח נאמן כשנים שאם אמר פלוני הקלני או הקלה הדיין, או לא רצה לבוא לבית דין, משמתין אותו על פי השליח, אבל אין כותבין פתיחא [שטר שמתא על שאין פורע את החוב- רש"י ב"ק קיב:] עליו עד שיבואו שנים ויעידו עליו שלא רצה לבוא לדין.

**ב. מישרים**- שליח בי"ד יכול להכות או להזיק ממון אדם שלא מציית לבית דין ואינו חייב בתשלום על כך. **נימוק"י**- שליח בי"ד יכול להכות אדם שלא מציית לדין.

**שו"ע חו"מ סימן ח**

[**ה.**](file:///C:\Program%20Files\תורת%20אמת%20-%20366\Temp\his_temp_3_0.htm#סימן ח - שלא למנות דיין שאינו הגון וגודל שכר הדיין ועונשו. ובו ה' סעיפים:-ה.!) אף בשליח ב''ד אסור לנהוג קלות ראש והמצערו יש רשות לב''ד להכותו מכת מרדות והשליח נאמן כשנים להעיד שביזהו כדי לנדותו. **הגה, והשליח ב''ד יכול להגיד לב''ד ואין בזה משום לשון הרע וכן יכול בעצמו לעשות דין במסרב בו להכותו (וכן) אם הזיקו (בממונו) פטור וע''ל ריש סימן י''א.**

**ו. שתיקה לאחר מתן מעות**

**קידושין יב:-** ההוא גברא דקדיש בציפתא דאסא [מחצלת של הדס- רש"י], אמרו ליה והא לית בה שוה פרוטה, אמר להו, תיקדוש בארבע זוזי דאית בה. שקלתה ואישתיקא. אמר **רבא** הוי שתיקותא דלאחר מתן מעות ולאו כלום היא. דתניא, אמר לה כנסי סלע זו בפקדון וחזר ואמר לה התקדשי לי בו, בשעת מתן מעות מקודשת, לאחר מתן מעות רצתה מקודשת, לא רצתה אינה מקודשת- **טור**. לא רצתה דאישתיקא מישתק, שמע מינה שתיקה שלאחר מתן מעות לאו כלום היא ואין בשתיקה הסכמה בקידושין. **רב הונא בריה דרב יהושע**- מי דמי, התם בתורת פקדון וכו', הכא בתורת קידושין יהבינהו ניהלה, אם איתא דלא ניחא לה, לישדינהו אם אינה רוצה להתקדש יכולה לזרוק את הזוזים ומקודשת. שלחה רב אחא בר רב לקמיה דרבינא כהאי גוונא מאי, שלח ליה אנן לא שמיע לן הא דרב הונא בריה דרב יהושע, אתון דשמיע לכו, חושו לה.

**א. רי"ף רא"ש**- והואיל ושלח ליה 'אתון דשמיע לכו חושו לה', לכן צריכה גט להוציאה, וצריכה קידושין אחרים אם רוצה לקדשה- **טור**.

**ב. רמב"ם**- אינם קידושין ר"ן ומ"מ- והטעם הוא משום דרבא שהוא שתיקה שלאחר מתן מעות, ואין חוששים לרבא בריה דרב יהושע, שכן שלח רבינא שאין לחוש לדבריו אלא הם, ששמעו הדבר מפיו. **רשב"א**- וטעם מסתבר הוא. **ריב"ש**- וכן דעת האחרונים.

**שתיקה לאחר מתן מעות לאחר שהשתדך**

**א. ריב"ש**- ויש אומרים ששתיקה לאחר מתן מעות אינה כלום לאחר שהשתדך וכן דעת הרמב"ן.

**ב. ר"ן**- אין הפרש בין השתדך ללא השתדך- אינה מקודשת שהרי בציפתא שתקה לאחר שאמר לה התקדשי לי ואינו גרוע מהשתדך, ואפילו הכי אינה מקודשת.

**אם שווה פרוטה במדי-**

**א. רמב"ם**- וחוששים שמא שוה אגודת ההדס פרוטה במקום אחר ולכן ספק מקודשת. **הרב המגיד**- ויש חולקים ודברי הרמב"ם עיקר.

**ב. רא"ש ר"ן**- אין חוששים שמא שווה פרוטה במדי משום שחזר בו ממה שרצה לקדשה בפחות משוה פרוטה וגם היא לא נתרצתה. **ר"ן**- אפשר שהציפתא דבר שאינו מתקיים ובזה לא היה שמואל חושש. אי נמי, מלכתחילה לא סבר לקדשה בציפתא אלא בזוזים שהיו בה.

**שו"ע אה"ע סימן כח**

**ה.** אמר לה התקדשי לי בחפץ זה, ואמרה לו והרי אינו שוה פרוטה, ואמר התקדשי לי בארבע זוזים שבתוכו [ושתקה, כך צריך לומר, בה"ט], הרי זו ספק מקדשת. **הגה, והוא הדין אם לא חזר ואמר 'התקדשי לי', רק אמר לה הרי בתוכו שוה פרוטה, מקודשת מספק. אשה שחטפה מעות מאיש אחד, והוא בקש ממנה שתחזירם לו, ולא רצתה, ואמר לה: הרי את מקדשת לי בהם, ושתקה והחזיקה המעות, לא הוי קדושין, דהוי שתיקה דלאחר מתן מעות ולאו כלום הוא.**

**לאחר שאמרה לו שאין בזה שוה פרוטה, לא חזר ואמר התקדשי לי-**

**א. ב''ש**- לרא''ש לא מהני.

**ב. ט''ז**- אפי' לר''ן לא מהני.

**ג. רמ"א**- מקודשת מספק.

**ד. כנה''ג**- לענין מעשה יש להחמיר.

**בשתיקה לאחר מתן מעות למעשה-**

**א. בה"ט**- לדינא צריך לגרש אותה בגט מחמת חומרת הקול שיצא.

**ב. ב''ש**- שארית יוסף פסק לקולא.

**רשד''ם**- אע''ג דשתיקה לאחר מתן מעות לא מהני אם היו עסוקין באותו ענין, מהני.

**•**

**ז.טלי זוז זה בפקדון וחזר ואמר התקדשי לי בו, ושתקה**

**גמ' שם**- מקודשת. **רמ"ה**- ודוקא שלקחה את המעות ושתקה, אבל זרק לה קידושיה אפילו לתוך חיקה ולא לקחה אותם, אלא שתקה והלכה, שתיקה זו אינה כלום ואינה מקודשת ולמרות שזרק לה קידושיה קרוב לה, מקודשת, הוא כשהתרצתה מתחילה, אבל סתם זרק לה קידושין, אפילו אינם ספק קידושין.

**לקחה בתורת פקדון ואח"כ אמר לה התקדשי לי בו ושתקה**

**א. מהר"ם פדוואה**- אינה מקודשת שאם לא ניחא לה, לא היה לה לזורקו, שמא תתחייב לשלם עליו ואם היה בידה בתורת פקדון ללא אחריות, וקבלה ושתקה, מקודשת שאם לא ניחא לה, היתה צריכה לזורקו.

**ב. בה"ט**- אבל בריב"ש לא משמע כן.

**שו"ע אה"ע סימן כח**

**ד.** נתן לה פקדון ואמר לה כנסי פקדון זה, וחזר ואמר הרי את מקודשת לי בו, אם אמר לה כן קודם שנטלתו, ונטלתו, אף על פי ששתקה, הרי זו מקודשת. **הגה, ויש אומרים דוקא שנטלתו בידה, אבל אם זרק לה הקדושין, אפלו לתוך חיקה, שתיקה כהאי גונא לאו כלום היא, הואיל ולא נתרצית תחלה לקדושי לה.** ואם אחר שנטלתו בתורת פקדון אמר לה הרי את מקודשת לי בו, ושתקה, אינו כלום [אפילו שידך, ב"ש]. אבל אם אמרה הן, הרי זו מקודשת [אמרה הן בצורה לא ברורה, אינה מקודשת, ואף אם פירשה דבריה בדיעבד כהן, אינה נאמנת, כה"ג].

**עד א' אומר שאמר לה כן בשעת מתן מעות, וא' אומר שאמר לה לאחר מתן מעות-**

**א. מהריב''ל**- יש להסתפק בזה.

**ב. רשד''ם**- הוי הכחשה.

**נתן לאשה טבעת בתורת מכירה וחליפין ואחר זמן מה אמר שקידש אותה בה - שבות יעקב**- אין חשש לקדושין.

**זרק הקידושין לתוך חיקה-**

**בה"ט**- מהשו"ע משמע שהוא דוקא כשבתחלה אמר לה כנסי פקדון זה ואח''כ זרק לתוך חיקה. אבל מדברי הרמ''ה משמע שמדובר בכל הזורק קדושין לתוך חיקה בלא שידוכין ובלא גילוי דעתה דאינה מקודשת- **ח''מ ב''ש, כנה''ג, הדרישה**.

**זרק טבעת על שוליה ואמר- זו לקידושין, ולקחה את הטבעת-**

**א. רשד"ם**- הרי זה כאילו אמרה הן ומקודשת.

**ב. מהר"י אדרבי**- אינה מקודשת.

**מנה לה חתיכות- א' ב' ג' ד' ואמר לה הרי את מקודשת לי, ואח''כ מנה ה' ו' ז' ח'- הר''ם מטראני**- אפשר לומר דהוי שתיקה דלבתר מתן מעות אפילו לאותם שמנה אחר שאמר הרי את מקודשת.

**•**

**ח. שדה נקנה בכסף**

**טור**- שדה נקנה בכסף ואין אחד יכול לחזור בו, ואינו נקנה בפחות משווה פרוטה. רבינו ירוחם, מ"מ- והוא נלמד מקידושין. **ב"י**- נראה שנלמד ממה שאמרו שאשה בפחות משוה פרוטה לא מקניא. ותוס' כתבו שפחות משווה פרוטה לא נקרא כסף.

**קידושין ו:- רב אשי**- הילך מנה על מנת שתחזירהו לי, בכולהו קני לבר מאישה. **רב הונא מר בריה דרב נחמיה**- אף **רבא** סובר **כרב אשי- טור.**

**שו"ע חו"מ סימן קצ**

[**ב.**](file:///C:\Program%20Files\תורת%20אמת%20-%20366\Temp\his_temp_1_0.htm#סימן קצ - דין קניית קרקע בכסף. ובו יח סעיפים:-ב.!) בכסף כיצד, מכר לו בית או שדה ונתן לו כסף שוה פרוטה קנה, ואין אחד מהם יכול לחזור בו. ואפילו נתן לו הכסף ע"מ שיחזירהו לו קנה.

**•**

**ט. כל מי שאינו יודע בטיב גיטין וקידושין**

**קידושין ו.-** לא יהא לו עסק עמהן- להיות דיין בדבר שמא יתיר איסור ערוה וזהו עוות שאינו יכול לתקן, **רש"י**.

**שו"ע אה"ע סימן מט**

**ג.** כל מי שאינו בקי בטיב גטין וקדושין לא יהא לו עסק עמהם להורות בהם, שבקל יכול לטעות ויתיר את הערוה וגורם להרבות ממזרים בישראל.

**סידור קידושין וגיטין כשאין בקי בהם**

**ט''ז**- דוקא להורות אסור אבל לסדר קדושין מותר דאין שם להורות אבל לסדר הגט דיש הרבה פרטים אסור לסדר אא''כ יודע בטיב גיטין- **ב''ש.**

**לרפואת** רחל בת רוזה, נג'יה ויקטוריה בת רוזה, חביבה בת רוזה, פרידה בת מזל, ד' א' בן ש' **בתושח"י, ולהצלחת התורמים החפצים בעילום שם**.

להערות, הצעות, או לקבלת העלון בדואר ניתן להתקשר - 052-7134167.

לקבלת העלון דרך המייל ניתן לשלוח ל- avishaisofer@etrog.net.il